«ΑΤΤΕΝΤΙΟΝ STUDY» : μελέτη για τα εξασθενημένα συμπτώματα ψύχωσης στο γενικό πληθυσμό
Creators: name: Κουμμάτη, Μιχαέλα Αθανασίου
Publisher: name: Aristotle University of Thessaloniki
Year: 2024
Subjects: Εξασθενημένη ψύχωση
Υποκλινικά συμπτώματα
Γενικός πληθυσμός
Attenuated psychosis
Subthreshold symptoms
General population

description: Εισαγωγή Σκοπός της μελέτης είναι η μέτρηση των εξασθενημένων ψυχιατρικών συμπτωμάτων στο γενικό πληθυσμό. Υλικό και Μέθοδος. Το πρωτόκολλο της έρευνας περιλάμβανε κλινικοδημογραφικά δεδομένα και ένα ερωτηματολόγιο για τα ψυχικά συμπτώματα, καθώς και τις κλίμακες CES-D, STAI-S, RASS και GloDiS, για την αξιολόγηση της κατάθλιψης, του άγχους, της αυτοκτονικότητας και της αναπηρίας/λειτουργικότητας αντίστοιχα. Τα δεδομένα συλλέχθηκαν διαδικτυακά και ανώνυμα. Το δείγμα αποτελείται από 1504 άτομα (75,66% γυναίκες και 23,73% άνδρες). Χρησιμοποιήθηκαν περιγραφική στατιστική, Risk Ratios και Factor analysis. Αποτελέσματα. Προέκυψε πως περίπου 10% των ατόμων παρουσίαζε κλινική κατάθλιψη, 20,21% σωματική διαταραχή (9,90% και τα δύο) και 42,75% ιστορικό οποιασδήποτε ψυχικής διαταραχής. Τα υγιή άτομα (46,94% του δείγματος της μελέτης) αντιμετώπιζαν δυσφορία (8,6%) και ψυχικά συμπτώματα κάτω από το όριο διάγνωσης ψυχικής διαταραχής (εξασθενημένα ψυχωτικά συμπτώματα, σχιζότυπη δυσπιστία, συναισθηματική αστάθεια, διαταραχές στη συμμόρφωση και στη διαπροσωπική και κοινωνική λειτουργία). Τα εξασθενημένα ψυχωτικά συμπτώματα είναι παρόντα σε σχεδόν 10% του δείγματος και ο ρυθμός μετατροπής τους σε οποιοδήποτε είδος ψύχωσης υπολογίζεται πιθανότατα στο 0,5% ανά έτος, μέχρι την ηλικία των 40 ετών , με το ένα τρίτο αυτών των ατόμων να εμφανίζουν τελικά μετατροπή. Πέρα από την ηλικία των 40 ετών, δε φαίνεται να συμβαίνει καμία μετατροπή σε ψύχωση. Όλες οι πτυχές των συμπτωμάτων συσχετίζονται ασθενώς, αλλά σημαντικά, με πτυχές λειτουργικής βλάβης. Συζήτηση. Τα αποτελέσματα της τρέχουσας μελέτης συμφωνούν με την υπάρχουσα βιβλιογραφία, προτείνοντας πως ένα σημαντικό μέρος του γενικού πληθυσμού βιώνει εξασθενημένα ψυχιατρικά συμπτώματα και ήπια λειτουργική βλάβη, χωρίς ποτέ να εκδηλώνει ξεκάθαρη ψυχική διαταραχή. Υπάρχει ανάγκη για περαιτέρω έρευνα στο συγκεκριμένο ζήτημα, ώστε να επιβεβαιωθούν αυτά τα ευρήματα και να διερευνηθεί η επίδρασή τους τόσο στην ψυχική όσο και στη σωματική υγεία, καθώς και στην παροχή ιατρικής φροντίδας.
description: Introduction. The purpose of the study is to measure subthreshold psychiatric symptoms in the general population. Material and methods Clinicodemographic data, a questionnaire for mental symptoms, CES-D, STAI-S, RASS, and the GloDiS to assess depression, anxiety, suicidality, and functional impairment respectively were all included to the protocol. 1504 people (75.66% females and 23.73% males) were included in the anonymous, online data collection. Factor analysis, risk ratios, and descriptive statistics were applied. Results. Clinical depression was found in about 10% of participants, while a somatic disorder was observed in 20.21% (9.90% had both conditions), and 42.75% had a history of any mental disorder. The healthy individuals (46.94% of the study sample) experienced some level of distress (8.6%) and subthreshold mental symptoms such as attenuated psychotic traits, schizotypal distrust, emotional lability, conformity, and difficulties with interpersonal and social functioning. Nearly 10% of individuals exhibited attenuated psychotic symptoms, with an estimated annual conversion rate to some form of psychosis around 0.5% up to age 40. About one-third of these individuals may eventually develop psychosis. However, no new cases of psychosis appear to develop after the age of 40. All symptom aspects showed weak but statistically significant correlations with functional impairment. Discussion. The findings of this study are consistent with existing literature, indicating that many subjects in the general population experience attenuated psychiatric symptoms and slight functional impairment without developing a clear mental disorder. Further research is needed to validate these results and examine their impact on both mental and physical health, as well as on healthcare delivery.